དེ་ཡང་ཕྱི་སྲིད་དྲུང་ཆེ་གསར་པ་སྐུ་ཞབས་རེག་སེ་ཊི་ལར་སན་གྱིས་རྒྱ་ནག་གི་འགྲོ་བ་མིའི་ཐོབ་ཐང་ཐད་ཀྱི་དྲི་བར་ལན་འདེབས་གནང་སྐབས།འགྲོ་བ་མིའི་ཐོབ་ཐང་སྤྱི་དང་ལྷག་པར་ཆབ་སྲིད་བཙོན་པའི་གནས་སྟངས་ཆ་རྐྱེན་དུ་བཞག་ནས་ཨ་རིའི་གཞུང་གིས་རྒྱ་ནག་དང་འབྲེལ་བ་གནང་རྒྱུ་ཡིན་པ་དང་།རྒྱ་ནག་ནང་གི་ཡེ་ཤུ་དང་བོད་མི་ནང་པ།ཁ་ཆེ་ཡུ་གུར་བ།དེ་བཞིན་ཆོས་འཁོར་སྒོམ་སྒྲུབ་བཅས་ཀྱི་ཆོས་དད་རང་དབང་གལ་ཆེར་འཛིན་བཞིན་ཡོད་པ་དང་།ལོ་ལྟར་ཨ་རིའི་གཞུང་གིས་རྒྱལ་སྤྱིའི་ཆོས་དད་རང་དབང་སྐོར་གྱི་ལོ་འཁོར་སྙན་ཐོ་དེ་སྔ་ལྟར་མུ་མཐུད་འདོན་རྒྱུ་ཡིན་སྐོར་གསུངས་པ་དང་།༢༠༡༦ལོར་ཨ་རིའི་གཞུང་གིས་རྒྱལ་སྤྱིའི་ཆོས་དད་རང་དབང་གི་ལོ་འཁོར་སྙན་ཐོ་འདོན་སྐབས་ཆོས་དད་རང་དབང་གི་གནས་སྟངས་ཐོག་ཨ་རིའི་གཞུང་གིས་དམིགས་བསལ་སེམས་འཚབ་བྱེད་དགོས་པའི་རྒྱལ་ཁབ་ཁག་གཅིག་གི་ཐོ་གཞུང་ཡོད་པ་དེའི་ནང་དུ་རྒྱ་ནག་ཚུད་པ་དེ་ད་བར་མུ་མཐུད་ནས་ཐོ་གཞུང་དེའི་ནང་བཞག་ཡོད་པ་དེ་དྲན་གསོ་གནང་འདུག